**பெருங்குழாய்ப் புழு (Giant tube worms**, *Riftia pachyptila*,) என்பவை பெருங்கடலில் வாழக்கூடிய வளையப் புழு தொகுதியைச் சேர்ந்த ஒரு உயிரினமாகும்.  இவை பசிபிக் பெருங்கடலின் ஆழ்கடல் மண்டலங்களில்தான் மிகுதியாகக் காணப்படுகின்றன. கடலினுள் டெக்ரானிக் தகடுகள் நகர்ந்து எரிமலையாக வெடித்து சிதறுவதால் உண்டாகும் கரும்புகை மண்டலத்தில் இவை விரும்பி வசிக்கின்றன, மேலும் இவை அக்கடல் பகுதியில் உள்ள ஐதரன் சல்பைடை சகித்து வாழக்கூடியவை. இந்தப் புழுக்கள் 2.4 m (7 அடி 10 அங்) நீளம்வரை வளரக்கூடியன. புழுவின் உடல் விட்டம் 4 cm (1.6 அங்) வரை இருக்கும். அவற்றின் இயற்கையான சூழலில் சுற்றுப்புற வெப்பநிலை 2 முதல் 30 டிகிரி செல்சியஸ் வரை மாறுபடுகிறது.

வளர்ச்சி
--------

கடலுக்கடியில் எரிமலை வெடிப்பாலும் அதனால் ஏற்படும் நில நடுக்கத்தாலும் பெரிய பள்ளங்கள் ஏற்படுகின்றன இந்தப் பெரிய பள்ளத்தில் நிரம்பும் நீர், பூமியின் அப்பகுதியில் எரிமலையால் ஏற்படும் அதிக வெப்பத்தால் மிகவும் சூடாகிறது. வழக்கமாக 5 அல்லது 6 டிகிரி செல்சியஸ் வெப்பநிலையில் இருக்கவேண்டிய கடல் நீர், பூகம்பத்தால் 400 டிகிரி செல்சியஸ் அளவுக்கு உயர்கிறது. இந்த 400 டிகிரி தகிக்கும் வெப்ப நிலையில்தான் அந்தப் புழுக்கள் தோன்றுகிறன. இவை உருவான இரண்டே ஆண்டுகளில் 7 அடி வரை வளர்ந்துவிடும். 
நிலநடுக்கத்தாலும், எரிமலைச் சிதைவிலும் நச்சுப்புகையும், நச்சு அமிலமும்தான் இந்த ஆழ்கடல் பகுதியில் இருக்கும். இந்தப் புழு இந்த அமிலம், வெப்பம், அழுத்தம் இவற்றையெல்லாம் உணவாக்கிக்கொண்டு தன் வளர்ச்சிக்குப் பயன்படுத்திக் கொள்கிறது. இந்த புழுக்களின் உடலில் பாதியளவு பாக்டீரியாக்களால் நிரம்பியிருக்கும். இந்த பாக்டீரியா சுற்றுப்புறத்தில் உள்ள வேதிபொருட்களுடன் வினைபுரிந்து புழுவின் உடலுக்குத் தேவையான உயிர்ச்சத்தை அளிக்கிறது. இந்தப் புழுக்களின் உடல் அமைப்பை ‘வாங்குலர்’ உடலமைப்பு என்று சொல்வார்கள். இதன் உடம்பு நீர்மப் பொருட்களை, உடலின் பல்வேறு பகுதிகளுக்குக் கடத்திச் செல்லும் வகையில் குழாய் போன்ற அமைப்பால் ஆனது.

இந்தப் புழுக்களின் தலைப்பகுதியில் ப்ளும் என்ற சிவப்பு நிறக் கொப்பி காணப்படுகிறது. இது சுற்றுப்புறத்தில் உள்ள வேதிப் பொருட்களை உடலின் உள்ளே பாக்டீரியாவுக்குக் கடத்துகிறது. இந்தப் பாக்டீரியாக்கள் ஐட்ரஜன் சல்பைடு, கார்பன்-டை-ஆக்சைடு போன்றவற்றுடன் வேதி வினைகளில் ஈடுபட்டு உயிர்ப் பொருட்களாக மாற்றி புழுக்களுக்குத் தேவையான உயிர்சக்தியை அளிக்கிறது. இந்தப் புழு ஒரு வேதித் தொழிற்சாலை மாதிரிச் செயல்படுவதால் இதற்குச் செரிமான மண்டலம், கழிவு நீக்க மண்டலம் என்றெல்லாம் எதுவும் இல்லை. இந்தப் புழு வேதி வினைகளால் உயிர் வாழ்வதால் அதிக வெப்பத்தைத் தாங்கி உயிர் வாழ்கிறது. அதிக அளவில் ஹீமோகுளோபின் இருப்பதால் இதன் மொட்டு போன்ற நுனிப்பகுதி சிவப்பு நிறத்தில் காணப்படுகிறது.

தோற்றம்
-------

இதன் உருவம் இராட்சத அளவுக்கு இருக்கும் என்றாலும் பார்ப்பதற்கு மிகவும் அழகாக இருக்கும். மேலே இறகு போன்ற சிவப்பு நிற ஒரு குப்பி கிரீடம் வைத்தது போல இருக்கும். தூரத்திலிருந்து பார்க்கும் போது பெண்கள் உபயோகப்படுத்தும் உதட்டுச்சாய குப்பிகள் மாதிரி இருப்பதால் இதற்கு லிப்ஸ்டிக் புழுக்கள் என்றும் பெயரும் உண்டு.

மேற்கோள்கள்
-----------

1. ↑  Ruppert, E.; Fox, R.; Barnes, R. (2007). *Invertebrate Zoology: A functional Evolutionary Approach* (7th ). Belmont: Thomson Learning. பன்னாட்டுத் தரப்புத்தக எண்:0-03-025982-7.
2. ↑  Bright, M.; Lallier, F. H. (2010). "The biology of vestimentiferan tubeworms". *Oceanography and Marine Biology: An Annual Review* (Taylor & Francis) **48**: 213–266. doi:10.1201/ebk1439821169-c4.. பார்த்த நாள்: 2013-10-30.
3. ↑  ஆதலையூர் சூரியகுமார் (29 மார்ச் 2017). "காரணம் ஆயிரம்: எரியும் எரிமலைக்குள் ஒரு புழு". *கட்டுரை*. தி இந்து. 29 மார்ச் 2017 அன்று பார்க்கப்பட்டது.

வெளி இணைப்புகள்
---------------

* Privett, B. (2001). "Riftia pachyptila". *Animal Diversity Web*. 25 February 2008 அன்று பார்க்கப்பட்டது.
* Giant Tube Worm page at the Smithsonian பரணிடப்பட்டது 2016-01-21 at the வந்தவழி இயந்திரம்
* Podcast on Giant Tube Worm at the Encyclopedia of Life பரணிடப்பட்டது 2011-07-20 at the வந்தவழி இயந்திரம்
* 
* 
* பரணிடப்பட்டது 2009-04-08 at the வந்தவழி இயந்திரம்

| * பா
* உ
* தொ
கடல்வாழ் உயிரினங்கள் |
| --- |
| நுண்ணுயிரி | கடல் ஒளிர்வி |
| அல்கா | இருகலப்பாசி. வெலொனிய வென்டிரிகோசா |
| பூஞ்சை | இலைக்கன் |
| தாவரங்கள் | அலையாத்தித் தாவரங்கள். கடற்புல் |
| முதுகெலும்பிலி | ஆளி. இந்திய எலி நண்டு. இன்னீரக் கடல் முள்ளெலி. ஊதாக் கடல் விண்மீன். எக்காளப் புழுக்கள். எண்காலி. கடல் இழுது. கடல் முத்துச் சிப்பி. கடல் முள்ளெலி. கடல் விண்மீன். கடல்வாழ் புழு. கடல் விசிறி. கடல் வெள்ளரி. கடற்குடுவை. கடற்சாமந்தி. கடற்சிலந்தி. கணவாய். கதம்ப இறால். கல் இறால். கிரில். குழியுடலிகள். சிப்பி. சிலந்தி சங்கு. சீப்பு இழுது. சுருள்காலி. துறவி நண்டு. தேங்காய் நண்டு. நீலக்கால் நண்டு. குதிரைலாட நண்டு. நடிக்கும் எண்காலி. நீல வளையமுள்ள எண்காலி. பஞ்சுயிரி. பவளம். பெருங்கணவாய். பெருங்குழாய்ப் புழு. மாபெருங்கணவாய். முட்தோலி. வழும்பலைவிலங்கு. வீனஸ் பூக்கூடை. வெண் சங்கு |
| முதுகெலும்பி | அல்பட்ரோசு. ஆக். ஆவுளியா. உவர்நீர் முதலை. ஒலிவ நிறச் சிற்றாமை. ஓர்க்கா திமிங்கலம். கடலாமை. கடல் ஓங்கில். கடல் தேவதை மீன். கடல் நாய். கடல் யானை. கடற்கீரி. கடற்சிங்கம். கடற்பசு. கடற்பாம்பு. கடற்குதிரை. கடற்பாலூட்டி. கருப்பு மோலி மீன். கூனல் முதுகுத் திமிங்கிலம். கெளிறு. சாளை மீன். சிற்றாமை. நீலத் திமிங்கிலம். பனிக்கரடி. பனிக்கடல் யானை. பென்குயின். பேத்தா. பேராமை. வலைக்கடியன். வெள்ளைச் சுறா. வெள்ளைத் திமிங்கிலம் |
| மிதவைவாழி | முழுமிதவைவாழி |